Doložka vybraných vplyvov

1.	Základné údaje	
Názov materiálu	
Návrh zákona, ktorým sa mení a dopĺňa  zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony	
Predkladateľ (a spolupredkladateľ)	
Ministerstvo financií Slovenskej republiky	
Charakter predkladaného materiálu	☐	Materiál nelegislatívnej povahy	
	×	Materiál legislatívnej povahy	
	☐	Transpozícia práva EÚ	

Termín začiatku a ukončenia PPK	19. 05. 2017 - 01. 06. 2017	
Predpokladaný termín predloženia na MPK*	jún 2017	
Predpokladaný termín predloženia na Rokovanie vlády SR*	august 2017	
	
2.	Definovanie problému	
Dôvodom vypracovania návrhu zákona je implementácia niektorých ustanovení
- vykonávacieho nariadenia Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie,
- delegovaného nariadenia Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie 
- nariadenia Európskeho parlamentu a Rady (EÚ) 2015/1525, ktorým sa mení nariadenie Rady (ES) č. 515/97 o vzájomnej pomoci medzi správnymi orgánmi členských štátov a o spolupráci medzi správnymi orgánmi členských štátov a Komisiou pri zabezpečovaní riadneho uplatňovania predpisov o colných a poľnohospodárskych záležitostiach a
- nariadenia Rady (ES) č. 150/2003 z 21. januára 2003, ktorým sa odpúšťajú dovozné clá na určité zbrane a vojenské zariadenia.
Návrhom zákona sa tiež upravujú niektoré ustanovenia Colného zákona na základe poznatkov z aplikačnej praxe.	
3.	Ciele a výsledný stav	
Cieľom návrhu zákona je
- zosúladenie miesta predloženia tovaru a výkonu colnej kontroly s príslušnými    ustanoveniami Colného kódexu Únie, 
- pri celkovej záruke na colný dlh poskytnutej zložením peňažných prostriedkov v hotovosti ustanovenie postupu vrátenia poskytnutých peňažných prostriedkov na návrh osoby, ktorá takúto záruku poskytla, 
- ustanovenie osobitnej úpravy o ručiteľskom vyhlásení pri ručení vo forme jednotlivej záruky podaného v elektronickej podobe,
- vo vzťahu k celkovej záruke ustanovenie osobitného ručiteľského vyhlásenia, ktoré nebude vyžadovať také podrobné a administratívne náročné rozdelenie celkovej výšky referenčnej sumy, ako je to v platnej právnej úprave Európskej únie,
- úprava podmienok nakladania s tovarom, ktorý bol zaistený alebo prenechaný v prospech štátu,
- doplnenie novej skutkovej podstaty pre colný delikt a colný priestupok,
- rozšírenie možnosti postúpenia dočasne nevymožiteľného nedoplatku,
- ustanovenie kompetencie pre Ministerstvo obrany Slovenskej republiky v súvislosti s implementáciou nariadenia Rady (ES) č. 150/2003,
- ustanovenie podmienok štátnej služby duchovného colníkov a pravidiel jej vykonávania,
- ustanovenie novej kompetencie pre Finančné riaditeľstvo Slovenskej republiky v nadväznosti na znenie čl. 27 vykonávacieho nariadenia Komisie (EÚ) 2015/2447,
- odstránenie terminologických nepresností a
- reakcia na požiadavky aplikačnej praxe.	
4.	Dotknuté subjekty	
Všetky hospodárske subjekty, ktoré pri vykonávaní svojej obchodnej činnosti prichádzajú do kontaktu s colnými orgánmi a uplatňujú colné predpisy (napr. hospodárske subjekty, ktoré žiadajú o udelenie statusu schváleného hospodárskeho subjektu, osoby podávajúce žiadosť o schválenie byť ručiteľom, dopravcovia).	
5.	Alternatívne riešenia	
Neboli zvažované žiadne alternatívne riešenia.	
6.	Vykonávacie predpisy	
Predpokladá sa prijatie/zmena  vykonávacích predpisov?	x Áno	☐ Nie	
Navrhuje sa prijať vykonávací predpis, ktorý ustanoví:
- podrobnosti o skúške podľa predpisu Európskej únie, skúšobnej komisii a vzor osvedčenia       o úspešnom vykonaní skúšky,
- vzor ručiteľského vyhlásenie pri ručení vo forme celkovej záruky,
- vzor formuláru žiadosti o vykonanie colnej kontroly mimo určených úradných hodín. 	
7.	Transpozícia práva EÚ 	
Nie.	
8.	Preskúmanie účelnosti**	
	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** nepovinné	
	
9.	Vplyvy navrhovaného materiálu	
Vplyvy na rozpočet verejnej správy	x	Pozitívne	☐	Žiadne	x 	Negatívne	
    z toho rozpočtovo zabezpečené vplyvy	x	Áno	☐	Nie	☐	Čiastočne	
Vplyvy na podnikateľské prostredie	x 	Pozitívne	☐	Žiadne	☐	Negatívne	
    z toho vplyvy na MSP	☐	Pozitívne	☐	Žiadne	☐	Negatívne	
Sociálne vplyvy	☐	Pozitívne	x	Žiadne	☐	Negatívne	
Vplyvy na životné prostredie	☐	Pozitívne	x	Žiadne	☐	Negatívne	
Vplyvy na informatizáciu	☐	Pozitívne	x	Žiadne	☐	Negatívne	
Vplyvy na služby verejnej správy pre občana, z toho							
    vplyvy služieb verejnej správy na občana	☐	Pozitívne	x	Žiadne	☐	Negatívne	
    vplyvy na procesy služieb vo verejnej správe	☐	Pozitívne	x	Žiadne	☐	Negatívne	

10.	Poznámky	
Ustanovuje sa nová možnosť podať ručiteľské vyhlásenie  pri ručení vo forme jednotlivej záruky v elektronickej podobe. Predpokladaný vplyv zavedenia tejto možnosti na rozpočet verejnej správy je vo výške 250 320 eur. Vyvolané vplyvy na úpravy pri elektronickom doručovaní prostredníctvom Centrálneho elektronického priečinka sa odhadujú vo výške 65 688 eur a budú zahrnuté do celkových výdavkov súvisiacich s pripravovaným dodatkom k Zmluve o vytvorení, dodávke a implementácii elektronického dovozu. Negatívny vplyv bude rozpočtovo zabezpečený v rámci limitov výdavkov dotknutej kapitoly na príslušný rozpočtový rok.
V súvislosti so zavedením možnosti podávať ručiteľské vyhlásenie v elektronickej podobe dôjde k zníženiu administratívnej záťaže podnikateľov a k zrýchleniu a zjednodušeniu colného konania. Na základe podnetov podnikateľskej verejnosti bola v návrhu zákona upravená skutková podstata colného deliktu alebo colného priestupku tak, že deklarant sa dopustí colného deliktu alebo colného priestupku len vtedy, ak v dôsledku jeho konania dôjde k vymeraniu nižšej ako skutočne dlžnej sume colného dlhu, dane z pridanej hodnoty alebo spotrebnej dane pri dovoze alebo k neuplatneniu obchodnopolitických opatrení alebo iných zákazov a obmedzení. Zároveň sa zavádza liberačné ustanovenie, podľa ktorého zodpovednosť deklaranta za porušenie colných predpisov podľa § 72 ods. 1 písm. d) zákona zaniká, ak deklarant sám podá žiadosť o opravu nesprávnych údajov alebo nepravdivých údajov colnému úradu, ktorý rozhodol o prepustení tovaru a sú splnené ďalšie taxatívne ustanovené podmienky.
Z dôvodu implementácie nariadenia Rady (ES) č. 150/2003, ktorým sa odpúšťajú dovozné clá na určité zbrane a vojenské zariadenia sa návrhom zákona ustanovuje kompetencia pre Ministerstvo obrany SR – vydávať certifikát uvedený v prílohe III uvedeného nariadenia a poskytovať Európskej komisii požadované informácie. Navrhovaná právna úprava bude mať pozitívny vplyv na rozpočet verejnej správy – rozpočtovú kapitolu Ministerstva obrany SR. Pozitívny vplyv však nie je možné vyčísliť, pretože závisí od množstva nakupovaného vojenského materiálu z krajín mimo EÚ. 
Návrhom zákona sa zabezpečujú podmienky na výkon duchovnej a pastoračnej činnosti pre veriacich colníkov a ich rodinných príslušníkov. V nadväznosti na zakotvenie duchovnej služby a pastoračnej služby ako štátnej služby na účely zákona č. 200/1998 Z. z. sa upravujú ďalšie ustanovenia týkajúce sa vzniku, zmien a skončenia štátnej služby colníkov.
Návrhom zákona sa ustanovuje nová kompetencia pre Finančné riaditeľstvo SR, a to vykonávanie školení v oblasti colných a daňových predpisov a organizačné zabezpečenie skúšok podľa predpisu EÚ za úhradu v rozsahu vynaložených nákladov. Výdavky s tým spojené budú mať negatívny vplyv na rozpočet verejnej správy, ktoré však budú zabezpečené v rámci schválených limitov kapitoly MF SR na príslušný rozpočtový rok, bez požiadaviek na ich navýšenie. Príjmy z úhrad školení a skúšok budú mať pozitívny vplyv na rozpočet verejnej správy. Tieto vplyvy, či už pozitívne alebo negatívne, však nie je možné kvantifikovať, pretože v súčasnosti sa nedá odhadnúť záujem hospodárskych subjektov o takéto školenia a skúšky.	
11.	Kontakt na spracovateľa	
iveta.bittnerova@mfsr.sk, jan.tupy@mfsr.sk 	
12.	Zdroje	
	
13.	Stanovisko Komisie pre posudzovanie vybraných vplyvov z PPK	
I. Úvod: Ministerstvo financií SR dňa 18. mája 2017 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: „Návrh zákona, ktorým sa mení a dopĺňa  zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších prepisov“. Materiál predpokladá pozitívno-negatívne vplyvy na rozpočet verejnej správy, ktoré sú rozpočtovo zabezpečené a pozitívne vplyvy na podnikateľské prostredie.
II. Pripomienky a návrhy zmien: Komisia neuplatňuje k materiálu žiadne pripomienky ani odporúčania.
III. Záver: Stála pracovná komisia na posudzovanie vybraných vplyvov vyjadruje súhlasné stanovisko s materiálom predloženým na predbežné pripomienkové konanie.